钦定古今图书集成/明伦汇编/人事典/第112卷 > 《修养》刘乂
## 钦定古今图书集成/明伦汇编/人事典/第112卷 > 《修养》刘乂

《损神》终日谈虚空，不必归命于胎中。我神不西亦不
东，烟收云散何濛濛。常令体如微微风，绵绵不断道
自冲。世人逢一不逢一，一回存想一回出。只知一切
望一切，不觉一日损一日。劝君修真复识真，世上道
人多忤。〈一作误〉人，披图醮录亦乱神，此法那能坚此身，
心田自有灵地珍，惜哉自有不自亲，明真汨没随埃尘。